CELEX: 62017CA0682
Language: el
Date: 2019-06-20 00:00:00
Title: Υπόθεση C-682/17: Απόφαση του Δικαστηρίου (πέμπτο τμήμα) της 20ής Ιουνίου 2019 [αίτηση του Verwaltungsgericht Berlin (Γερμανία) για την έκδοση προδικαστικής αποφάσεως] — ExxonMobil Production Deutschland GmbH κατά Bundesrepublik Deutschland (Προδικαστική παραπομπή — Περιβάλλον — Οδηγία 2003/87/ΕΚ — Σύστημα εμπορίας δικαιωμάτων εκπομπής αερίων θερμοκηπίου — Εγκατάσταση επεξεργασίας φυσικού αερίου — Ανάκτηση θείου — «Διαδικασία Claus» — Παραγωγή ηλεκτρικής ενέργειας σε βοηθητική εγκατάσταση — Παραγωγή θερμότητας — Εκπομπή εγγενούς διοξειδίου του άνθρακα (CO2) — Άρθρο 2, παράγραφος 1 — Πεδίο εφαρμογής — Παράρτημα I — Δραστηριότητα «καύσης καυσίμων» — Άρθρο 3, στοιχείο κά — Μεταβατικό σύστημα εναρμονισμένης δωρεάν κατανομής δικαιωμάτων εκπομπής — Απόφαση 2011/278/ΕΕ — Πεδίο εφαρμογής — Άρθρο 3, στοιχείο γ' — Έννοια του όρου «υποεγκατάσταση δείκτη αναφοράς θερμότητας»)

12.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/7
            
         
      Απόφαση του Δικαστηρίου (πέμπτο τμήμα) της 20ής Ιουνίου 2019 [αίτηση του Verwaltungsgericht Berlin (Γερμανία) για την έκδοση προδικαστικής αποφάσεως] — ExxonMobil Production Deutschland GmbH κατά Bundesrepublik Deutschland
      (Υπόθεση C-682/17) (1)
      
      (Προδικαστική παραπομπή - Περιβάλλον - Οδηγία 2003/87/ΕΚ - Σύστημα εμπορίας δικαιωμάτων εκπομπής αερίων θερμοκηπίου - Εγκατάσταση επεξεργασίας φυσικού αερίου - Ανάκτηση θείου - «Διαδικασία Claus» - Παραγωγή ηλεκτρικής ενέργειας σε βοηθητική εγκατάσταση - Παραγωγή θερμότητας - Εκπομπή εγγενούς διοξειδίου του άνθρακα (CO2) - Άρθρο 2, παράγραφος 1 - Πεδίο εφαρμογής - Παράρτημα I - Δραστηριότητα «καύσης καυσίμων» - Άρθρο 3, στοιχείο κά - Μεταβατικό σύστημα εναρμονισμένης δωρεάν κατανομής δικαιωμάτων εκπομπής - Απόφαση 2011/278/ΕΕ - Πεδίο εφαρμογής - Άρθρο 3, στοιχείο γ' - Έννοια του όρου «υποεγκατάσταση δείκτη αναφοράς θερμότητας»)
      (2019/C 270/08)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgericht Berlin
      
         Διάδικοι στην υπόθεση της κύριας δίκης
      
      ExxonMobil Production Deutschland GmbH
      κατά
      Bundesrepublik Deutschland
      
         Διατακτικό
      
      
                  1)
               
               
                  Το άρθρο 3, στοιχείο κα', της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου, όπως τροποποιήθηκε με την οδηγία 2009/29/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, έχει την έννοια ότι εγκατάσταση όπως η επίμαχη στην κύρια δίκη, η οποία παράγει, στο πλαίσιο της δραστηριότητας της «καύσης καυσίμων σε εγκαταστάσεις με συνολική ονομαστική θερμική ισχύ 20 [μεγαβάτ (MW)] και άνω», κατά την έννοια του παραρτήματος I της οδηγίας αυτής, ηλεκτρική ενέργεια προοριζόμενη ως επί το πλείστον να χρησιμοποιηθεί για ίδιες ανάγκες, πρέπει να θεωρείται «παραγωγός [ηλεκτρικής ενέργειας]», κατά την έννοια της διάταξης αυτής, εφόσον η εν λόγω εγκατάσταση, αφενός, ασκεί συγχρόνως δραστηριότητα παραγωγής προϊόντος που δεν προβλέπεται από το παράρτημα αυτό και, αφετέρου, διοχετεύει παγίως, έναντι αμοιβής, μικρό έστω μέρος της παραγόμενης ηλεκτρικής ενέργειας στο δημόσιο δίκτυο, με το οποίο η εγκατάσταση πρέπει να είναι διαρκώς συνδεδεμένη για τεχνικούς λόγους.
               
            
                  2)
               
               
                  Το άρθρο 3, στοιχείο γ', της απόφασης 2011/278/ΕΕ της Επιτροπής, της 27ης Απριλίου 2011, σχετικά με τον καθορισμό ενωσιακών μεταβατικών κανόνων για την εναρμονισμένη δωρεάν κατανομή δικαιωμάτων εκπομπής κατ’ εφαρμογή του άρθρου 10α της οδηγίας 2003/87, έχει την έννοια ότι εγκατάσταση όπως η επίμαχη στην κύρια δίκη, στο μέτρο που πρέπει να θεωρηθεί «παραγωγός [ηλεκτρικής ενέργειας]», κατά την έννοια του άρθρου 3, στοιχείο κα', της οδηγίας 2003/87, δεν δικαιούται δωρεάν δικαιώματα εκπομπής για τη θερμότητα που παράγεται στο πλαίσιο της προβλεπόμενης από το παράρτημα Ι της εν λόγω οδηγίας δραστηριότητας της «καύσης καυσίμων σε εγκαταστάσεις με συνολική ονομαστική θερμική ισχύ 20 MW και άνω», σε περίπτωση που η θερμότητα αυτή χρησιμοποιείται για σκοπούς άλλους από την παραγωγή ηλεκτρικής ενέργειας, δεδομένου ότι μια τέτοια εγκατάσταση δεν πληροί τις προϋποθέσεις του άρθρου 10α, παράγραφοι 4 και 8, της εν λόγω οδηγίας.
               
            
         (1)  ΕΕ C 112 της 26.3.2018.